爲柴懷叔殿院題世綵堂
作者：喻良能
朝代：宋

paragraphs: 慶積門闌久，祥鍾家世醲。
乘驄驚創見，戲綵覺重逢。
鮐耋頻三喜，孫曾見八龍。
年齡開九秩，孫子享千鍾。
奕葉今榮耀，蟬聯舊素封。
家風追萬石，眉壽擬三松。
畫棟侵銀漢，平池浸碧峯。
同心木芍藥，並蔕水芙蓉。
委曲顔常悅，騫騰色愈恭。
會須陶謝手，覓句細形容。